แนวโน้ม SET เช้านี้ลงต่อ หลังสหรัฐจ่อขึ้นภาษีเกือบสองเท่า เสี่ยงหลุดแนวรับ 1,560 จุด
แนวโน้ม SET เช้านี้ลงต่อ หลังสหรัฐจ่อขึ้นภาษีเกือบสองเท่า เสี่ยงหลุดแนวรับ 1,560 จุด
แนวโน้ม SET เช้านี้ลงต่อ หลังสหรัฐจ่อขึ้นภาษีเกือบสองเท่า เสี่ยงหลุดแนวรับ 1,560 จุด
23 เม.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งตัวลง ตามตลาดสหรัฐฯที่ปรับตัวลงเมื่อคืนที่ผ่านมาหลังจากประธานาธิบดีโจ ไบเดนแห่งสหรัฐจะเสนอให้มีการปรับขึ้นอัตราภาษีส่วนเพิ่ม (marginal income tax rate) จาก 37% เป็น 39.6% และปรับขึ้นภาษีกำไรที่ได้จากการลงทุน (capital gains tax) เพิ่มอีกเกือบ 2 เท่า จาก 20% เป็น 39.6% สำหรับผู้ที่มีรายได้มากกว่า 1 ล้านดอลลาร์ต่อปี ส่วนผลการประชุมธนาคารกลางยุโรป (ECB) ออกมาคงอัตราดอกเบี้ย และดำเนินนโยบายตามเดิม
นอกจากนี้ ดัชนี SET วานนี้ปิดต่ำกว่าระดับ 1,570 จุด ซึ่งในทางเทคนิคถือว่าไม่ค่อยดี อีกทั้งช่วงนี้มีการจองหุ้น IPO ขนาดใหญ่ อย่างหุ้น IPO ของบมจ.เงินติดล้อ และสัปดาห์หน้าก็จะมีขาย IPO อีกตัวหนึ่ง ซึ่งจะดึงสภาพคล่องออกไปชั่วคราว
อย่างไรก็ดี ให้ติดตามสถานการณ์การแพร่ระบาดไวรัสโควิด-19 ในประเทศอย่างใกล้ชิด เพราะจำนวนผู้ติดเชื้อยังอยู่ในระดับสูง และมีการเสียชีวิตทุกวัน ส่วนนอกประเทศให้ติดตามดัชนีผู้จัดการฝ่ายจัดซื้อ (PMI) เบื้องต้นภาคการผลิต และภาคบริการของทั่วโลกที่จะทยอยประกาศออกมา และยอดขายบ้านใหม่ของสหรัฐฯที่จะออกมาในวันนี้ พร้อมให้แนวรับ 1,560-1,550 จุด ส่วนแนวต้าน 1,575-1,580 จุด
 
 